
PROPRIETÀ   LETTERARIA 


La  poesia  vernacola  ha  avuto  in  questi  ul- 
timi tempi  una  improvvisa  e  notevole  fortuna  : 
e  io  sarei  quasi  incline  a  ritrovarne  la  ra- 
gione nella  troppa  letteratura,  che  annebbia  o 
impaluda  i  più  tra  i  versi   italiani. 

I  poeti  dialettali  sono  apparsi  dinanzi  al  pub- 
blico come  più  istintivi  e  sentiti  degli  altri; 
e  i  loro  componimenti  sembrano  sgorgati, 
senza  aiuto  di  libri  e  gonfiezza  di  propositi, 
semplicemente  così  per  desiderio  di  canto. 

Tutte  queste  parole  per  ispiegare  quanto  mi 
sia  ora  particolarmente  caro  presentare  agli 
occhi  del  mondo  il  volume  di  un  poeta  ver- 
nacolo, e  veneziano  per  giunta. 


Quanta  grazia,  quanta  snellezza  maliziosa, 
e  amoroso  languore  nel  dialetto  della  La- 
guna! L'autore  non  se  ne  è  certo  mal  ser- 
vito: anzi  mostra  di  conoscerne  tutti  i  ma- 
liosi segreti,  riuscendo  elegante  e  popolare 
insieme. 

Venezia  vive  qui  dentro  col  suo  cielo,  il 
suo  sole,  nel  silenzio  della  sua  acqua  ;  e  la 
popolana  in  scialle  vi  passa  tra  sorrisi,  frizzi 
e  sospiri.  E  tutto  v'è  soffuso  di  una  dolce  ma- 
linconia amorosa,  che  commuove. 

Né  mi  sembra  che  con  altra  miglior  lu- 
singa si  possano  da  me  invitare  i  lettori  di 
Spi  ere  de  Sol! 


Al  poeta  un  ammonimento. 

So  che  egli  sta  lavorando  a  un  volume  di 
versi  italiani,  sappia  nel  nuovo  cimento  ri- 
cordarsi di  ciò  che  ho  notato  nelle  prime 
mie  righe,  conservando  sotto  la  più  nobile 
veste  la  schiettezza  e  la  sincerità  che  qui 
1'  assistono. 

Non  può  mancargli  con  la  mia  speranza 
il  mio  augurio. 

Giannino  Antona  Traversi. 


DISILUSION  ! 

Comovente  storia  de  un  festina 


—  Tenta,  tenta,  per  baco,  fa  un  soneto 
e  mandilo  al  Tonin,  (i)  ti  vedarà 
che  sto  sabo  che  vien  sul  zornaleto 
el  te  primo  lavoro  i  stamparà.  — 

Mi  lo  scrivo  delongo  e  co'  rispeto 
al   Tonin  ghe  Io  mando  defila; 
passa  i  zorni...  co'  ansia  mi  l'aspeto 
sto  can  de  Sior  Tonin  indormenzà! 

Vien  el  sabo  :  me  cazzo  fra  la  zente, 
coro,  compro  el  zornal,  verzo  i   foglieti, 
el  gh'è...  noi  gh'è...  volta  fassada gnente  ! 

No  ghe  xe  un'ostregheta,  el  cor  me  manca, 
in  malora  el   Tonin,  porchi  i  soneti 
per  lori  go  strassi...  meza  palanca  !  ! 

(1)  Zornal  umoristico  e  dialetal,  che  se    stampa  a  Ve- 
nezia. 


LA  NINA  AL  POZO 


Go  conossuo  la  Nina  un  ano  fa; 
gera  de  inverno,  un  fredo  natarelo, 
mi  drento  a  la  peliza  imbacucà 
misurava  le  piere  del  campielo  ; 

Eia  stava  picando  el  so  secelo 

rente  del  pozo,  e  mi  me  son  ferma, 
go  dà  l'ociada  a  quel  viseto  belo, 
co  la  Nina  discorso  go  tacà. 

Ghe  go  parla  de  la  passion  che  in  cuor 
me  gera  nata,  apena  cognossua, 
del  mio  ben,  del  mio  afeto  e  del  mio  amor; 

Cussi  che  quela  sera,  in  te  sto  modo, 
la  Nina  xe  tornada  a  casa  sua 
col  cuor  sghionfà...  ma  co  'l  secelo  vodo! 


ROSSA  E  BIANCA 


A  NINETA 


Co  te  vedo  passar  soto  i  balconi 
Tuta  rossa  nel  viso  e  scalmanada, 
Nineta  mia,  per  quei  do  bei  ocioni, 
Me  butarave  zoso  ne  la  strada. 

Quel  rosso  che  te  imporpora  la  giera, 
Quel  rosso  cussi  vivido  incarna, 
Te  fa  parer  un  fior  de  primavera, 
Un  bocolo  de  riosa  profuma. 

Soto  i  balconi  co  passar  te  vedo 
Col  viso  bianco,  un  poco  palideta, 
Nel  cor  me  sento  un  brivido  de  fredo, 
E  un  brivido...  d'amor  par  ti,  Nineta  ! 

Un  anzolo  ti  par  del  paradiso 
Col  bianco  te  incorniza  quei  to  ocioni. 
Rossa  o  bianca...  voria  basarle  in  viso 
Co  te  vedo  passar  soto  i  balconi... 

LA  CONQUISTA  DE  LA  NINA. 


Pien  de  passion,  gersera,  entusiasma 
go  promesso  a  la  Nina  eterno  amor  ; 
la  m'ha  risposto:   «Cori  desparà  ! 
co  l'amor  no  se  vive  ma  se  mor». 

Po'  passando  darente  d'un  trator 

«Nina,  vustu  magnar?»   go  dimanda; 
la  m'ha  risposto:   «Grazie,  caro  sior, 
ma  a  casa  mia,  s'el  crede,  go  magna». 

Ma  co'  semo  arivadi  più  vi^in 
a  la  porta  de  casa,  e  incoragià 
go  volesto  mostrarghe  el  tacuin, 

La  Nina  ga  cambia  :   «  Caro  sto  muso  !  » 
la  m'ha  risposto,  e  dopo,  un  fìi\  più  in  1;\, 
«Tesoro  mio,  vustu  vegnir  desuso?...». 


-*  — 


PRIMAVERA  E...  PASQUA. 


Che  beleza,  Signor,  chi  no  la  sente  ? 
Xe  qua  la  primavera  coi  so  fiori, 
E  l'inverno,  quel  can  d'impertinente 
Xe  scampa  co  le  dogie  e  i  rafredori. 

Sera  de  l'aqua  e  de  le  fondamente 
Bate  un  sol  pien  de  luce  e  de  colori  : 
Tute  xe  festa,  e  l'anema  e  la  mente 
Se  svegia  in  sta  stagion  co  gento  amori. 

E  sui  balconi,  ancora  picenini 
Cresse  ì  primi  fioreti  de  gagia, 
Le  prime  viole,  i  primi  gelsomini  ; 

Mi,  co  vedo  quei  fiori  e  quei  balconi. 
Sento  in  cuor  una  dolge  poesia.. 
E  sogno...  i  vovi  duri  e  i  panetoni  !  1 

Primavera  '  98. 

—  6- 


CHE  GO  TANTO  BISOGNO,.. 

(vigin  al  balcon) 

Ecote  qua,  bel  sol  pien  de  colori 
che  drente  ti  me  vien  a  far  la  spia, 
zo',  scaldime  sto  cuor,  svegia  sti  amori, 
che  go  tanto  bisogno  d'alegria... 

E  vu,  tenari  fiori  profumai, 

tuta  beleza  e  tuta  poesia, 

Su  da  bravi!  eresse...  cussi...  indorai, 

che  go  tanto  bisogno  d'alegria... 

E  vualtri,  oseleti  pi(;enini 

che  sempre  me  voressi  scampar  via, 

zighè  forte,  vegnime  più  vicini, 

che  go  tanto  bisogno  d'alegria... 

Ah  stagion  bela,  dura  tute  l'ano!... 
fame  sognar,  o  Primavera  mia; 
co  ti,  nel  cor  me  sparirà  Tafano 

e...  chissà  che  me  torna  l'alegria.... 

FIOR  E  BAMBIN... 


Sul  piter  del  balcon  gaveva  un  fior  : 
el  fior  xe  morto  ancuo  stanco,  infiapio. 

Un  bamhin  conosseva,  un  vero  amor, 
e  anca  hi,  come  el  fior,  el  ga  finio  ! 

Gera  el  fior  profuma  e  coIorio, 

gera  el  bambin  un  Anzoleto  santo; 

Co'  1  fior  xe  morto  gnente  go  sentio , 
Co  xe  morto  el  bambin  go  pianto  tanto. 

Luglio  '  98 


—  7- 


A  L'ESPOSIZION  DE  VENEZIA 

(Ano  1899). 
ABBRUTIMENTO. 

(quadro  di  Emilio    Paggiaro) 


Coi  oci  lustri,  mezo  spiritai, 

coi  biassi  e  co  la  testa  abandonada, 
coi  cavei  zozo,  tuti  speteiìai, 
ti  sta,  falsa  lusinga,  stravacada. 

Vi^in  de  ti,  coi  oci  indormensai, 
le  gambe  mole  e  rota  la  velada, 
gh'  è  un  zovene,  coi  fianchi  circondai 
dai  brassi  d'una  dona  imbriagada  : 

Altri  do'  stampi...  e  el  quadro  xe  finlo  ! 
ma  ve  zuro  dasseno  che  confuso 
so'  resta  là  davanti  e  imatonio; 

E  a  quei  tipi  infiacai  che  tuto  insulta 
gavaria  roto  volentiera  el  muso, 
se  no  pensava...  che  ghe  xe  la  multa  !!! 

A  L'  ESPOSIZION  DE  VENEZIA 

(Ano  1899). 
DUETTO. 

{quadro  di  Arthur  Englefidd) 


Serio  el  più  grando  e  quasi  insuperbio 
de  la  parte  dificile  ch'el  sona, 
pien  de  vita,  de  anema  e  de  brio 
ecolo  là  ch'el  pesta  e  ch''el  frastona. 

Senta  vigin  un  petolo  de  fio, 

coi  rissi  biondi  e  i  oci  da  maciona, 
de  tocar  la  tastiera  ingolosio, 
arivandoghe  a  pena  el  ride,  el  stona. 

Ah  canagiete  bele  e  birichine 
piene  de  vita  e  piene  de  alegria, 
peste  ancora  sul  piano  le  manine, 

Zo'...  stonè  tuto  el  zorno  a  più  no  posso, 
rompe  le  recie  senza  ritrosia, 
che  xe  megio  stonar...  che  farse  adosso  !  ! 


A  L'ESPOSIZION  DE  VENEZIA 

(Ano  1899). 
MIA     NONNA. 

(quadro    di  E.  de  "Blaas) 


Bela  come  la  riosa  !  una  bocheta 
da  basi  e  da  sorisi  apassionai, 
do'  ocioni  tagiadi  a  mandoleta 
che  ve  tien,  là  davanti  entusiasmai. 

Un  naso  birichin  e  da  macieta, 
de  quei  picoli,  fini  e  profilai, 
una  vita  slanzada,  snela  e  streta, 
un  bijou  de  risseti  modelai. 

Cussi  ti  xe:  simpatica  e  graziosa, 
una  Nona....  de  quele  da  marìo, 
tuta  grazia,  furbeia  e  maliziosa. 

Ma  se  l'estro  me  porta  in  Elicona, 
una  roba  però  m*  à  infastidio  : 
Ah  !  che  pecà  che  no  ti  sii  mia  nona  !  ! 

SANTA  IDA  ! 


A  mia  marna  per  el  so 
zorno  onomastico. 


Ecolo,  marna,  el  zorno   finalmente 

pien  de  festa,  d'amor  e  d'alegria  ; 

el  cuor  me  se  comove,  e  co'  la  mente 

no  penso  che  a  ti  sola,  zogia  mia! 
E  de  cuor  anca  un  strasso  de  presente 

in  sto  zorno  mi  farte  te  voria, 

ma...  oh  Dio...  son  proprio  in  candia...  no  go 

[gnente 

e  no  posso  strassar  che  poesia! 

Ma  ti  za  ti  ga  cuor,  col  cuor  averto 

a  sto'  infelice    e  desparà  de  fio 

ti  ghe  perdonarà,  son  squasi  gerto; 
E  mi  un  baso  in  sto  zorno  dolce  e  santo 

te  donarò  cussi,  corpo  de  bio: 

noi  costa  gnanca  un  soldo...  ma  '1  vai  tanto!! 

21  Agosto  '99 

A  LA  PREDICA 


—  Carissimi  fratelli  nel  Signore  ! 

—  Ciò,  natasasso...  sporzime  quel  scagno.  — 

—  Racconta  oggi  il  Vangelo  che  P amore..,  — 

—  Ohe  che  caldo!  —  La  vada  a  far  el  bagno  — 

—  Sì,  0  diletti  figliuoli...  —  Ciò,  me  ocore  !  — 

—  Tiente,  porselo  !  —  Essendo  presso  a  un  stagno 
L'Apostolo  San...  —  Nane,  xe  set' ore.  — 

—  Tasi  a  remengo  !  —  Est  in  coelo  magno!...  — 

—  Sastu  ch'el  parla  ben,  altro  che  afari: 
par  gnente  el  xe  retor  del  Seminario  !  — 

—  La  dichi,  sior...  silenzio!!  —  Deh^  miei  cari. 

Ascoltate  il  Vangelo  del  Signore 

e  quello  che  vi  insegna  il  suo  Vicario...  — 

■ —  Che  spuzza^  bogia  mondo,  qua  se  more  !  !  !  — 

EL  REDENTOR  MODERNO  ! 


Varda,  Nane,  che  note  deliziosa, 
che  contrasto  de  lu^e  e  de  colori, 
varda  nei  oci...  varda' la  to  tosa 
che  nel  cuor  la  te  leze  ^ento  amori  ' 

Varda,  mio  ben,  che  incanto,  che  splendori 
e  che  sera  da  basi  e  da  morosa: 
monta  in  barca,  desmentega  i  dolori, 
viente  a  godar  co'  mi  che  son  to  sposa  ! 

Senti  sti  canti,  varda  quela  luna, 
quel  ^ielo  imbrilantà,  varda  i  baioni 
e  quei  foghi  che  bruza  la  laguna: 

Zo,  vien  co'  mi!  el  cuor  per  ti  me  freme 
da  la  vogia  dei  basi  e  dei  struconi: 
ti  xe  '1  mio  amor...  andemo  a  cena  insieme!! 

Redentor  '99 

RISPONDIME  TI! 


dal  Lido. 

Co  te  vedo  pusada  su  la  sabia, 
o  su  l'onda  de  l'aqua  adrio  a  nuar, 
el  mio  cuor,  mi  no  so  cossa  ch'el  gabia, 
me  lo  sento  qua  drente  a  spissegar... 

Che  sia  forse  quei  oci  benedeti, 
quei  ocioni  celesti  come  el  mar, 
quei  oci  berechini,  sempre  inquieti 
-che  par  sempre  che  i  gabia  da  scampar  ?. 

O  che  sia  quei  cavei  biondi,  da  fata, 
quei  cavei  che  me  fa  de  ti  sognar, 
che  sia  quei  che  la  testa  come  mata 
me  fa,  co  ti  me  parli,  diventar?... 

Zò,  rispondime  ti  co  una  parola, 
spieghime  ti  cossa  che  xe  sto  afar: 
no  gh'  esiste  a  sto  mondo  che  ti  sola, 
che  ti  sola  che  possa  indovinar... 

Co  te  vedo  pusada  su  la  sabia, 
o  su  l'onda  de  l'aqua  adrio  a  nuar, 
el  mio  cuor,  mi  no  so  cossa  ch'el  gabia, 
me  lo  sento  qua  drente  a  spissegar... , 

FIORI  DE  CAMPO 


Là...  fra  l'erba  dei  campi  e  in  mezo  ai  fiori, 
co'  la  cotola  curta  e  '1  capelon, 
co'  quei  cavei,  co'  quei  ocioni  mori, 
de  sti  monti  ti  xe  l'amirazion  .... 

Co  ti  canti,  simpatica   montana, 
co  '1  bel  viso  rivolto  verso  el  sol, 
se  perde  la  to  vose  ben  lontana, 
zo  ne  la  vale  e  fin  in  gima  al  col.... 

Le  xe  canzon  de  amori,  benedeta, 
quele  che  go  sentio  da  ti  cantar, 
canzon  de  amori  tristi,  povareta, 
che  forse  t'avarà  fato  penar  !  .  .  . 

Te  bruza  el  sol  !   ma  ti  xe  sempre  bela, 
co'  quei  lavreti  rossi  fa  el  coral  : 
anca  co  '1  sol  ti  restarà  la  stela, 
la  stela  più  slusente  de  la  vai  .  .  . 

Là...  fra  l'erba  dei  campi  e  in  mezo  ai  fiori, 
co'  la  cotola  curta  e  '1  capelon, 
co'  quei  cavei  co  quei  ocioni  mori, 
de  sti  monti  ti  xe  l'amirazion  ! 

SALVE    BASSAN  !  !  ! 


Bondì  cara  stagion  de  la  campagna 
e  arie  che  faceva  ristorar, 
bondì  bei  prai,  bondì  verde  montagna 
e  loghi  che  me  fava  insin  sognar. 

Bondì  Grapdy  bondì  pian  de  Solagna 
e  viste  che  m'  à  fato  entusiasmar, 
bendi  Oliera,  bondì...  bondì  Valstagna, 
mi  pianzo  nel  doverve  abandonar  ! 

E  pianzo  nel  pensar  che  là  a  Bassan, 
simpatico,  zentil,  pien  de  premura 
lasso  un  popolo  bon  e  cortesan  : 

Pianzo...  e  per  gratitudine  d'  afeto, 
e  per  memoria  eterna  e  imperitura 
sul  Sior  Toniti  go  fato  sto  soneto  !  !  ! 

LA  MIA  GAGÌA  . . . 


Torna  a  piombar  el  fredo  su  la  tera 
el  <;ielo  scuro  fa  malinconia . .  . 
mi  vardo  sul  balcon  la  mia  gagia 
Che  more  co'  le  ombre  de  la  sera. 

Vardo ...  e  co'  eia  vedo  scomparir 
vecie  storie  de  amori  benedeti, 
tante  storie  de  spasemi  e  de  afeti 
co'  la  seca  gagìa  vedo  morir  . . . 

Torna  a  piombar  el  fredo  su  la  tera  : 
el  ^ielo  scuro  fa  malinconia  . . . 
mi  vardo  sul  balcon  la  mia  gagìa 
che  more  co'  le  ombre  de  la  sera  . 


De^embre  '99 

SONETTO  ACROSTICO 
A  «   Virginia  %^eiter  » 


Vera  e  sana  xe  l'arte  che  al  Goldoni  (i) 
In  ste  sere,   Virginia,  go  sentio  : 
Ricordo  che  davanti  a  quei  to  ocioni 
Go  sempre  e  co'  calor  aplaudìo, 

I  basi .  .  .  quei  caprili  quei  struconi 
No  . . .  no  go  visto  mai  co'  tanto  brio  ; 
1  sesti  e  quei  to  moti  cocoloni 
Ah  !..  .  tuto  tuto  in  testa  go  scolpìo. 

Rare,  rare  ga  l'arte  cussi  fina 

E,  come  ti,  xe  atri(;i  de  sta  sorte  : 

In  scena  ti  ti  xe  la  me  regina  ! 

Ti  xe  regina  e  l'arte  tua  la  sluse, 
E  la  sluse  cussi  che  degna  e  forte 
Rivai  ti  xe  d'Eleonora  Duse  IH 

(i)  Teatro  de  Venezia 


EL  SECOLO  CHE  MORE  ! 


Xe  mezanote  !  in  piaza  el  campanon 
saluda  el  vecio  Sècolo  che  more, 
e  tute  le  disgrazie  e  le  malore 
par  eh'  el  fàssa  sparir  in  un  canton  : 

din  don.... 

Mi^  pusà  su  la  piera  del  balcon, 

co  'i  oci  in  ^ielo  fissi  e  imbambolai, 
penso  ai  zorni  che  tristi  xe  passai 
e  me  vedo  tornar  gento  vision  : 

din  don.... 

Ricordi  beli  e  bruti  in  confusion, 
ore  de  zogia  e  istanti  de  dolor 
me  strense  e  me  comove  drento  el  cuor 
come  una  dol^e  e  tenara  passion  : 

din  don.... 

-21  — 


In  strada  un  vecio  e  sporco  imbriagon, 
pusà  sul  muro,  soto  d'un  feral, 
con  un  far  da  tener  spiritual, 
me  sbragia  su  le  recie  una  canzon  : 

din  don. 

Xe  mezanote  !  in  piaza  el  campanon 
saluda  el  vecio  secolo  che  more  ; 
e  tute  le  disgrazie  e  le  malore 
par  eh'  el  fàssa  sparir  in  un  canton  : 

din  don. 

31  De^embre  '99 

MASCARE  !  MASCARE  ! 


-  Booooondi,  biondon  !  va  là  che  te  conosso  !  - 

-  Ciò,  mascareta,  sporzistu  un  confeto  ?  - 

-  No  ghe  n'ò,  no  go  tempo,  ancuo  no  posso  - 

-  Arte  caja  !   mo'  senti  che  dialeto  !  - 

-  Quanta  faaaame,  Signori  !    -  Che  frescheto  ! 

-  Molighe  dai...  -  Ciò,  varda  che  colosso  !  - 

-  A  remengo,  che  raza  de  naseto  ! 

-  La  dichi...  siora,  no  la  venghi  adosso  !  - 

~  Qua  le  slele  filanti,  sie  par  diese  !  - 

-  Varda,  'mpare,  che  testa  ben  trucada  ; 
e  quelo  là  vestido  da  marchese  ? 

E  quel  poeta  a  spasso  ??  -  Va  in  malora, 
el  solo  che  la  gabia  indovinada  : 
el  xe  Cucheti  IH  -  e  mi  che  coro  ancora  !  !  !  - 

SORA  DE  UN  VENTOLO 

A  la  Signa  P.  B. 

Sul  ventole  la  voi,  de  sta  stagion, 
che  ghe  scriva  dei  versi  d'ocasion  ? 
ma  questa  se  una  tal  contradizion 
che  fa  ridar  le  piere  del  Listo  n  ! 
del  resto  mi  non  son  un  vilanzon 
e  vogio  che  co'  fede  e  co'  razon 
tuti  gabia  de  mi  bona  opinion  : 
e  per  questo  sia  neve  o  sia  nebion, 
sia  piova  o  vento  o  fredo  da  prezon, 
mi  ghe  scrivo  delongo  in  sto  canton 
che  un  viseto  la  ga'. .  simpaticon  !! 

Inverno  '900 

SOL  CHE  NASSE  E  SOL  CHE  MOR. 


Xe  qua  la  primavera  e  i  zorni  boni, 
e  torna  a  ralegrarse  la  natura; 
el  Sol  che  me  vien  drento  dai  balconi 
ogni  matina,  par  che  '1  me  sussura  : 

—  Senti  el  profumo  magico  dei  fiori, 
varda  la  mia  belezza  e  i  mii  splendori; 

xe  questa  de  l'amor  la  so  stagioni...  — 
par  che  me  diga  el  Sol  dal  mio  balcon. 

Ma  per  mi  no  ghe  xe  la  primavera, 
no  ghe  xe  qua  nel  cuor  la  contenteza, 
e  al  Sol  che  me  abandona  verso  sera 
mi  ghe  ripeto,  adasio,  co  tristeza  : 

—  Mi  no  sento  el  profumo,  no,  dei  fiori, 
.    la  to  luse  no  vedo  e  i  to  colori; 

nel  mio  cuor  gh'è  un  inverno  desparà: 
la  mia  stela,  el  mio  ben  me  ga  lassa!... 

I  VÉNTI  DE  MARZO! 


Me  piase  i  ventesei  de  sta  stagion 
che  basa  i  bocoleti  apena  nati, 
tanto  i  me  piase  quando,  cofà  raati, 
fischiando  i  me  vien  drento  del  balcon. 

No  i  xe  fredi,  no  i  xe,  ma  tiepideti 
e  i  ve  sbrissa  sul  viso  fa'  careze  : 
ah!  per  mi  proprio  sé  le  gran  beleze, 
venteseli  de  marzo  benedeti  ! 

E  me  piasè  quando,  co'  piova  e  pocio, 
a  qualche  popolana  birichina, 
fasendoghe  svolar  la  sotanina, 
ghe  fé  mostrar  su...  su...  fin  el  zenocio... 

Sì,  sempre  me  piasè...  cavando  el  caso 
che  passando  una  cale,  sul  più  belo, 
me  sentisse,  per  vu,  piovar  dal...  ^ielo 
quel  tal  piter  che  me  rompesse  el  naso  I  ! 


VENEZIA  AL  DUCA  DEI  ABRUZI. 


Vare  che  Sol,  che  ^ielo  incantador, 
Venezia  ancuo  xe  tuta  ingaluzia, 
la  ga  un'aria  de  dona  insuperbia, 
la  ga  un'aria  da  Re,  da  Imperador. 

Fioi  che  zogia,  che  zogia,  mo'  che  onor  : 
là,  de  fassa  del  Tempio  (i),  intenaria 
Venezia  aclamarà  co'  frenesia 
el  forte  Duca,  esempio  de  valor. 

La  ghe  dirà  che  drento  del  so  peto 
la  tien  sera  per  lu  in  un  masso  solo 
l'amor,  la  tenereza,  el  ben,  l'afeto; 

la  ghe  dirà  che  fredo  e  che  rigori 

qua  no  gh'è  de  V Atlantico  e  del  Tolo, 
ma  el  palpito,  el  calor  de  tuti  i  cuori!!! 

Venezia,  23  aprile  1901. 
(i)  San  Marco. 

A  L'ESPOSIZION  DE  VENEZIA 

(Ano  1901) 
PALPITI   DI    PRIMAVERA 

(Quadro  de  Enrico  Thove\), 


Coi  oci  in  fora  e  mezi  spiritai, 
Seco  fa'  un  ciodo,  zalo  e  alampanà, 
Storto  de  vita,  coi  cavei  petai, 
Col  viso  imbec^ilido  e  imacacà 

El  varda  le  coline,  i  boschi,  i  prai, 
El  paeseto  turo  iluminà, 
Co'  un  aria  da  poeta,  e  avendo  i  cai, 
Invece  de  star  drito...  el  sta  senta. 

A  mi  un  critico  d'arte  me  ga  dito 
Che  quelo  rapresenta,  in  conclusion 
Un  gran  artista  inamorà  del  sito  ; 

Mi  inveire  ve  dirò  ch'el  xe  un  putelo, 
Manda  a  curarse  in  quele  posizion 
Per  deventar  più  grasso...  e  un  fià  più  belo!! 

A  L' ESPOSIZION  DE  VENEZIA 

(Ano  1901) 

LA  NASCITA  NELLA  CASA  DEL  POVERO 

(Quadro  de  Pilade  'Bertieri). 


La  prima  maravegia,  fioi,  xe  stada 
quando,  zirando,  in  un  canton  go  visto 
sto  quadro  che,  per  mi,  m'a  parso  un  misto 
de  roba  poco  ciara  e  indovinada. 

E  infati,  no  ve  par  esagerada 
l'idea  che  un  bon  mario,  sia  pur...  sprovisto, 
lassa  che  la  so...  vecia,  Vanticristo 
la  daga  al  mondo...  in  tera...  là...  butada  ? 

Invece,  se  mi  gera  nel  pitor, 
ghe  gavarave  fata  una  cucieta 
co*  sora  qualche  coltra  o  covertor  ; 

Tanto  più  che,  da  banda  i  nanaressi, 
in  vinti  dì  che  vedo  la...  sposeta 
me  par  che  no  la  fazza...  sti  progressi  !  ! 

A  L'ESPOSIZION  DE  VENEZIA 

(Ano  190 1). 

BEETHOVEN. 

{quadro  de  Lionello    Balestrieri) 


Do  de  lori,  con  arte  e  co'  passion 
sona  Beethoven  seri,  entusiasmai, 
e  par  che  da  quei  soni  trasportai 
no  i  cura...  la  perfeta  posizion. 

Sora  un  sofà,  vicini  e  mal  sentai, 
dal  viso  che  fa  proprio  compassion, 
ghe  xe  altri  do...  cussi...  co  l'espression, 
da  poeti  e  d'artisti  inamorai. 

L'idea,  per  mi,  xe  proprio  indovinada; 
però  ghe  xe  chi  trova  spezialmente 
la  posa  de  quei  visi  esagerada: 

Ma  mi  voria  che  questi  che  se  lagna 
ghe  domandasse  in  recia  a  quela  zente 
da  quanti  di  che  i  sona...  e  che  no  i  magna!! 

A  L'ESPOSIZION  DE  VENEZIA 

(Ano  1901). 
DOVE?... 

{quadro  de  Shaw  Byam) 


Ghe  xe  chi  che  la  clama  una  sciarada 
e  queli  che  la  crede  aJegoria, 
chi  ghe  dise  legenda  ben  spiegada, 
chi  un  quadro  pien  de  vita  e  poesia... 

Uno  trova  la  tinta  esagerada, 
st'altro  invege  la  trova  ben  spartia, 
chi  la  trova  una  tela  indovinada 
e  chi  (pardon!)  la  pezo  porcaria! 

Mi..,,  per  dir  la  mia  povara  opinion, 
visto  che  atorno  ghe  xe  tanto  mar, 
tante  onde  e  po'  tanta  confusion, 

Ve  dirò  che  do  sposi  a  mi  i  me  par, 
dai  cavei  tropo  rissi  e  tropo  biondi, 
che  a  furia  de  sognar...  andarà  a  fondi!! 

A  L'ESPOSIZION  DE  VENEZIA 

(Ano  1901) 

EL     CASTIGO 

(quadro  de  lipmolo  'Bernardi) 


Co  '1  viso  tuto  rosso  e  spaventa, 
le  dreze  spetenade  e  in  confusion, 
la  xe  là  che  la  par  in  convulsion 
in  mezo  a  un  fogarazo  indemonia. 

Dei  diavoli  col  muso  inspiriti, 

coi  pie  da  cavra  e  i  oci  da  molton, 

ghe  sta  atorno,  e  ve  par  che  in  conclusion 

i  se  goda  del  quadro  che  i  ga  là. 

Sarà  questo  el  castigo  de  le  done 
che  ga  fato  combatar  e  strussiar, 
che  co' i  sposi  ga  fato.,  le  imbrogione; 

E  per  de  più  tute  le  note  e  i  zorni 
ghe  tocarà,  come  sta  qua,  mirar 
un  ^entener....  de  omeni  coi  corni  ! 


I 


SPIERE  DE  SOL! 
I 

LA     PRIMA     VOLTA. 


Un  di'  che  mi  passava  per  la  strada 
tuto  rabioso  e  tuto  invelenà 
per  chissà  qual  question  mal  capitada 
o  per  qual'altro  fato  mal  andà. 

In  alto,  sul  balcon,  cussi...  pusada, 
col  viso  soridente  e  inamorà 
te  go  visto,  e  la  luna  xe  passada, 
el  mio  cuor  se  ga  proprio  inserenà. 

M'ha  parso  ch'el  Signor  zozo  del  ^ielo 
te  gavesse  per  mi  lassa  cascar 
soto  le  forme  de  Anzoleto  belo. 

Quel  di'  la  bile  xe  sparida  in  bota 
e  go  avudo  el  coragio  de  tornar 
a  casa  mia...  cantando  la  Gigiota! 

II 

CO'  TE  GO  CONOSSUA  ! 


Ga  voleste  fortuna  benedeta 

che  pochi'  zorni  dopo  de  quel  fato 

la  to  manina  bianca  e  morbideta 

te  gavesse  da  strenzar  come  un  mato  ; 

Co'  go  poduo  mirar  la  to'  bocheta, 
sentir  el  to'  profumo  delicato, 
m'ha  parso,  zogia  mia,  cussi  de  peta 
de  deventar  paron  de  qualche  Stato. 

Go  lassa  da  una  banda  i  me  pensieri, 
i  me  pensieri  tristi  e  sconsolai 
e  no  go  visto  che  i  to'  ocieti  neri.... 

No  go  visto  che  ti,  ch'el  tò  bel  viso, 
quel  viso  da  sorisi  apassionai 
che  fa  sognar  qu;i  in  tera  el  Paradiso... 


—  M 


Ili 

EL  TO  •  QUADRETO. 


I  to'  cavei  xe  neri  fa'  el  carbon 
ma  lustri,  delicati,  da  pitura, 
ti  ga  un  viseto  dol^e  fa'  un  bonbon, 
de  queli  che  se  vede  in  miniatura. 

Ti  ga  do  oci  pieni  d'espression, 
sbiseghini,  che  vede  ogni  fessura, 
de  quei  ocieti  pieni  de  passion 
che  de  le  volte  me  farla  paura. 

Cussi,  sto  bel  profilo  berechin 
voria,  Madona  santa  e  benedeta 
farlo  far  in  un  quadro  pi^enin. 

Co'  atorno  una  gornise  col  slusor, 

e  po'  tacarlo  a  pian...  co'  una  schioneta 
drento...  qua  drento...  in  fondo  del  mio  cuor!. 

IV. 
VORIA...  MA  NO  POSSO  ! 


Xe  passai  tanti  mesi,  din  de  dia, 
e  ti  si  sempre,  sempre  quela  tosa, 
quei  di'  che  se  vedemo,  mi  voria 
parlar  come  se  parla  a  una  morosa; 

Voria  dirte  che  in  sen,  qua  sepelia 
per  ti  mi  tegno  una  passion  furiosa, 
voria  dirte  che  insin  l'anema  mia 
co'  no  te  vedo,  xe  per  fin  rabiosa. 

Tute  ste  robe,  se  gavesse  el  fi.^, 

te  voria  confidar,  ma  qua  sta  el  mal  : 
co'  mi  scominzio...  resto  là  impala; 

Resto  impala  come  se  fusse  in  croge, 
come  un  muto  de  quei  de  l'ospeal, 
voria  parlarte...  e  no  ghe  n'ò  la  voqt  ! 

V. 
CO' TI  NEL  CUOR! 


Co'  me  alzo  bonora,  a  la  marina, 
quando  alegro  e  slusente  baie  el  sol, 
el  mio  primo  pensiero,  birichina, 
xe  per  ti,  se  ti  voi  o  no  ti  voi  ! 

Me  par  da  averte  sempre  a  mi  vicina 
e  sta  ilusion  a  mi  gnissun  me  tol; 
de  vedane  davanti  e  più  carina 
de  far  de  manco  el  mio  pensier  no  poi. 

Se  a  far  qualcosa,  anzolo,  me  meto, 
a  lezar  una  letara  o  un  zornal, 
co'  ti  nel  cuor,  no  posso  no  star  quieto. 

Me  par  d'aver  un  diavolo  nel  sen, 
un  diavolo  de  quei  che  no  fa  mal, 
de  quei  che  no  se  manda...  ma  se  tien  !  !  ! 

VI 
PUNTINI...  SCURI. 


Quando  ch'el  di  xe  là  per  inscurir, 
col  sol  ga  za'  finio  de  tramontar, 
mi  me  par  qualche  volta  de  sentir 
una  voce  che  in  cuor  me  fa  strussiar; 

Me  par  che  alora  la  me  vogia  dir 
che  del  mio  ben  no  ti  te  voi  curar, 
che  no  ti  me  vorà  mai  più  sentir, 
ne  mai  più  vedar,  ne  mai  più  vardar. 

In  quei  momenti  de  malinconia, 
co'  sento  de  dover  tanto  penar 
mi  a  pianzar  desperà  me  metaria  ; 

E  adazio,  adazio  mi  voria  morir, 
lontan  da  tuti,  in  faza  del  mio  mar, 
quando  ch'el  di  xe  là  per  inscurir... 

Primavera  '900 


DISPOSIZION  FEROVIARIE! 

(A  un  amigo  salva  dal  disastro  de  Castel  Giubileo). 


Xe  co'  rigor  proihlo  severamente 

de  andar  drento  in  stazion  senza  biglieto  ; 
no  xe  permesso,  e  molto  giustamente^ 
montar  in  treno  dopo  del  fischieto. 

I  soni^  i  canti,  i  urli  de  la  zente 
xe  proibii  in  viagio  col  direto  ; 
no  xe  permesso  el  fumo  finalmente 
gnanca  per  un  strasson  de  spagnoleto  ! 

Eco  le  norme  e  le  disposizion 
che  ne  impone  la  cara  ferovia 
soto  pena  de  multe  o  de  prezon. 

Ma  se  gnente  ne  lassa  sti...  paroni, 
una  roba  però  no  xe  proibia  : 
xe  de  farse  massar  come  e. .aponi!!! 


SOTO  A  UN  RITRATO  DE  DO'  PUTELE 


Care,  care  da  Dio  !  Sé  la  pusae 
come  pusai  xe  do  anzoleti  in  gielo, 
e  ve  incorniza  quel  viseto  belo 
de  le  drezze,  coi  bucoli,  indorae. 

Pare  do'  colombine  inamorae, 
do  fìgurete  degne  de  penelo, 
e  quel  soriso  sui  lavreti,  ah  !    quelo, 
quelo  per  mi  ve  lassa  insuperae  ! 

E  vu  stè  là,  co'  quele  do  testine 
tacae  l'una  co  l'altra,  quiete  e  bone, 
coi  oci  da  maciete  birichine... 

Cussi  a  vardarve,  mi  ve  magnarla, 
care,  care  da  Dio,  che  cocolone, 
e  più  ve  vardo,  più  ve  vardaria!... 

VOCIO   XE    MORTO! 

{Canxpneta  per  el  Redmtor) 
per  musica 


Carlo  —  Nina,  fa  presto,  scoltime, 
varda  che  note  d'oro, 
se  no  ti  vien  mi  moro, 
ti  sa  che  te  voi  ben! 
Fame  contenta  Tanema, 
vogio  da  ti  un  baseto, 
el  morbido  viseto 
vogio  qua'  rente  al  sen  ! 

Nina  —  Xe  inutile  ste  prediche, 

el  sa  che  son  onesta; 
anca  se  ancuo  xe  festa 
co'  lu  no  vegnarò... 

Parme  xe  inutile 
quel  naso  storto, 
che  in  fin  dei  conti 
vogio  xe  morto  !  ! 

Carlo  —  Parcossa  tanto  strepito, 
e  tuto  sto  bordelo, 
se  qua  co'  mi  in  batelo 
te  digo  de  vegnir? 
Lontani  da  le  musiche, 
dal  ciaro  dei  baioni, 
mi  vo^io  ì  to  struconi, 
te  vogio  ancuo  par  mi! 

NiNA  —  El  diga,  cossa  credelo 

de  torse  de  sti  spassi  ? 
co'  mi  no  se  fa  ciassi, 
gaio  capio,  sì  o  no  ?... 

Parme  xe  inutile 
quel  naso  storto 
che  in  fin  dei   conti 
vogio  xe  morto  !  ! 

Carlo  —  Ma  no  ti  vedi,  eccola, 

che  foghi,  che  splendori  ? 

No  te  comove  i  fiori 

che  qua  te  go  porta? 

Tuto  xe  pronto  e  in  ordene, 

la  gondola  ne  aspeta, 

ah  !  credime,  Nineta, 

no  vogio  che  '1  to  amor. 

NiNA.  —  Sior  Carlo,  poche  ciacole: 
no  ageto  de  sti  inviti, 
ghe  digo  che  sti  siti 
fati  no  i  xe  par  mi  ! 

Farrae  xe  inutile 
quel  naso  storto 
che  in  fin  dei  conti 
vogio  xe  morto  !  1 
Redentor  900 

EL  GALANTE  DE  LA  TERAZZA  (i) 

Per  musica. 


Senza  secae,  senza  fastidi  in  mente, 
verso  le  ^inque,  sempre  galanton, 
co'  tuti  che  me  varda,  fra  la  zente, 
fasso  cussi  la  prima  aparizion. 
Vardo  in  giro  co'  un'aria  impertinente, 
digo  co'  Verre  qualche  bel  pardon, 
saludo  una  signora  e  là  darente 
scominzio  a  far,  se  ocore,  anca  '1  licon!! 

Coleti  fahtaff, 
sciarpe  in  color, 
real-panama 
da  gran  signor; 
co'  mi  se  ride 
co'  mi  se  ciazza: 
son  el  galante 
de  la  terazza! 
(i)  del  Stabilimento  bagni  del  Lido. 
-  U  — 


m 


Se  me  meto  a  parlar  co'  le  signore 

no  digo  che  bons  mots,  che  complimenti: 
«  Oggi,  madama,  mi  toccate  il  cuore, 
i  vostri  occhi  sono  più  lucenti. 
Oggi,  madama,  siete  uno  splendore, 
le  vostre  chiome  sono  più  fluenti  ».  — 
Eie  alora  me  ride  e  po',  se  ocore, 
per  ringraziarme,  le  me  mostra...  i  denti. 

Coletti  falstaff,  ecc.,  ecc. 

Le  tose  le  me  buta  le  ociadine, 

le  me  varda  co'  un  far  da  inamorae, 
mi  ghe  digo  graziose  paroline 
fin  che  le  go'  sul  serio  incaenae; 
ghe  porto  l'ombrelin,  le  manteline, 
ghe  ^edo  el  posto  se  no  l'è  sentae, 
e  po'  in  cambio  de  tute  ste  moine 
ciapo  pestoni  ai  cai  e  anca  peae  ! 

Coletti  falstaff,  ecc.,  ecc. 
Luglio  '902. 

LA  «  CAVALLERIA  RUSTICANA  » 


A  CLELIA  GIANESE. 


Co'  quei  do'  ocioni  neri  insin  slusenti, 
co'  quela  figureta  da  pitura, 
te  digo  che  jersera  adiritura 
ti  ga  vudo  i  sucessi  più  imponenti. 

I  spasemi,  quei  palpiti  frementi, 
la  gelosia,  la  rabia,  la  paura, 
la  voqQ  ciara,  limpida,  sicura 
tuto,  tuto  ga  fato  in  ti  portenti  ! 

Ah  !  vorave  esser  mi  el    Turridu  in  scena 
nel  vedar  le  to  lagreme,  el  to  viso, 
el  to'  amor  cussi  vero  e  la  to'  pena. 

No,  no  farla  mi  là  quel  ch'el  ga  fato, 
in  nitro  modo  me  saria  deciso, 
e...  nato  no  saria  quel  che  xe  nato!! 

Autuno  '902 

LA  PROTESTA  SUL  DIVORZIO 


I  preti  si,  stavolta  i  ga  razon; 
cossa  se  pensa  po'  sti  deputati 
de  farne  sul  divorzio  una  mozion 
per  voler  imitar  nazion  e  stati  ? 

I  me  par,  mi  ve  zuro,  tanti  mati, 
sti  onorevoli  pieni  de  ambizion  ; 
far  squasi  nassar  la  rivoluzion 
co'  una  lege  che  vai  i  so'  pecati! 

Mi  almanco,  co'  la  Gate  fa  inrabìar 
o  vien  fora  co'  qualche  canagiada, 
in  logo  de  far  lite  o  divorziar, 

la  papussa  tirandoghe  o  un  stivai, 
co'  do'  pugni  sul  muso  e  una  peada, 
mi  ve  salvo  la  Ciesa...  e  la  moral  ! 

AH  VENEZIA! 


Ah  Venezia,  belezza  indefinia, 
anca  de  inverno  incantatrice  e  maga, 
al  mondo  non  ghe  xe  chi  che  te  paga, 
e  no  possa  provar  la  to  malia. 

Cocolona  ti  xe,  Venezia  mia, 
le  to  calete  a  bissa  le  m' imaga, 
e  no  capisse  come  che  se  staga 
senza  intiera  mirar  la  to'  poesia. 

Pili  che  vivo  co'  ti  più  ghe  ne  imparo, 
a  posta  ti  xe  fata  a  far  pecar  : 
ti  ga  fin  i  ferai...  che  no  fa  ciato  ! 

E  in  sta  stagion  de  inverno  benedeto, 
col  vento  se  ghe  zonta  a  rufianar 
insin  el  fredo.^  che  ve  cassa  in  leto! 

BENEFACERE    IN  LAETITIA. 


Scrito  e  venduo  per  beneficenza 
al  Teatro  Sociale  de  Treviso 


Mo'  brave  ste  signore,  mo'  brave  ste  matrone  , 
ste  tose  tuto  spirito,  ste  tose  cocolone, 
mo'  bravi  sti  eleganti  e  lustri  cavalieri, 
e  sti  vecieti  amabili....  la  zoventù  de  jeri  : 
tute  e  tuti  ve  amiro  dasseno  in  verità 
d'aver  co'  tanto  slancio  l'invito  vu  a^età. 
De  sto  su^esso  storico  el  nostro  Comitato, 
in  recia  ve  lo  digo,  xe  proprio  sodisfato  ; 
sodisfato  nel  vedar  che  tuto  quel  ch'el  fa 
da  la  zente  de  cuor  co'  zogià  xe  aprovà, 
sodisfato  nel  vedar  che  a  sto  pietoso  apelo 
ga  risposto  sta  ser%  tanto  publico  belo  ; 
e  più  che  sodisfato  (passando  al  material) 
nel  vedar  de  francheti  la  piova  originai. 
Ma  chi  che  ve  ringrazia  forse,  forse  più  ancora 
cussi....  col  cuor  in  man,  xe  quei  che  la  malora 
ga  fato  povareti,  che  siga  e  che  se  lagna, 
che  adesso  sente  el  fredo,  che  pianze  e  che  no 

[magna  ; 

queli,  queli  se  ?erti,  sicuri  che  stasera 
dal  qìeìo  i  ve  desidera  una  fortuna  intiera. 

.   Dunque  amabile  publico,  gerto,  cussi  la  xe  : 
fora  carte  da  gento,  mai  tropo  donare  ; 
e  vu  mascare  alegre  e  domini  eleganti, 
lustrissimi  in  paruca  co'  aneli  e  co'  brilanti  ; 
e  vu  pierrettes  amabili,  pagiassi  infarinai 
e  dame  spiritose  dai  :(endà  ricamai, 
zò  baie,  divertive,  sié  mascare  de  brio, 
ch'el  Carneval,  purtropo,  fra  zorni  xe  finio. 
De  onor  al  Comitato,  fa'  lori  ghe  n'è  pochi, 
per  la  benefi(;enza  i  se  farave  a  tochi  ; 
e  deghe  drento  dunque,  meteve  in  alegria 
butè  da  parte  i  maU  e  la  malinconia . 
El  povaro  poeta  da  vu  sol  questo  el  voi  : 
che  abandonè  el  "  Sociale ,,  co'  ghe  sarà  za  el  sol  !! 

Carneval  '903 

CAMPANE  ! 


Co'  le  sona,  che  gran  malinconia 
che  le  me  fa,  ste  cagne  de  campane, 
le  me  ricorda  storie  brute  e  strane, 
le  me  fa  perdar  tutta  l'alegria  ; 

A  pianzar  come  un  fio  me  metarìa 
co'  le  sento  sonar  ste  . . .  matarane, 
le  xe,  ve  digo  mi,  proprio  vilane, 
più  che  le  sona,  più  le  sonarla  ! 

Cussi  dixeva  fin  a  zorni  fa, 

ma  adesso  per  incanto  gò  cambia  ! 

Dovè  saver  che   Toni,  el  campaner, 
sta  spusseta  de  nonzolo  forbio, 
scominzia  a  la  mia  ^hLina  a  starghe  adrìo 
metendome  cussi  in  un  gran  pensier. 

Xe  vero  che  sto  Toni  maledeto 
fra  le  messe,  i  soneli  e  le  funzion 
da  matina  a  la  sera,  povareto, 
Ghe  toca  tirar  sempre...  el  campanon  ; 

Ma  pur  co'  tuto  questo,  Nina  mia, 

el  campaner  m' ha  messo  in  gelosia  ! . . . 

Soneu  o  no  soneu  digo  xe  ora! 
dove  saràlo  Toni,  el  campaner  ?  . . . 
eco  che  le  scomincia . . .  oh,  che  piacer, 
me  par  quasi  che  in  sen  el  cuor  me  mora  ! 

Che  zogia  co'  le  sento  a  sbatociar... 

din...  don...  sonè,  non  me  n'importa  un  corno 
adesso  che  le  cosse  h  cambia  star 
vorìa...  che  le  sonasse  tutto  el  zorno!!! 

TURCHEIDE. 


Un  mio  amigo  che  geri  xe  torna 
da  un  viagio  in  Turcliia, 
fra  le  tante  curiose  novità 
ch'el  ga  visto  la  via, 
el  me  contava 

che  queio  che  l'à  fato  entusiasmar 
e  divertir  un  mondo, 
xe  sta  d'aver  potudo  visitar 
Vharem,  da  ^ima  a  fondo. 
—  Go  visto  —  el  me  diceva  —  tante  tose 
tute  bele  e  graziose, 
coi  oci  neri,  coi  cavei  biondi  o  mori, 
coi  vestiti  de  ^ento  e  più  colori. 
El  sior  Sultano  po',  da  quel  che  sento, 
fra  tute  ste  beleze  prelibate, 
xe  beato,  contento  ! 

Co'  Tamigo  de  dirme  ga  finio 
tuto  sto  ben  de  Dio, 
mi  co'  un'aria  da  ingenuo  e  da  mincion 
ghe  go  fato  sta  mia  interogazion  : 
—  Come  xe  che  in  Turchia 
co  tute*quele  tose,  amigo  mio, 
el  Sultano  xe  sempre  sodisfa, 
e  qua  invece  sto  povaro  mario, 
co'  una  sola  mugier, 
xe  sempre...  indiavola?... 

MALINCONIE.... 


Co'  scominzia  l'inverno  e  l'aria  scura, 
co  '1  vento  fa  svolar  le  fogie  in  tera, 
co  '1  ^ielo  grigio  squasi  fa   paura 
e  la  strissa  del  mar  xe  nera,  nera; 

Co'  la  nebia  ne  sconde  e  strade  e  case, 
co  '1  sol  xe  sempre  morto  o  indormenzà. 
coi  fiori  casca  e  i  oseleti  tase 
e  la  neve  coverse  i  monti  e  '1  prà; 

Alora,  alora  co  'la  Nina   mia 
voria  lassar  sta  tera  de  dolor, 
lontani  da  sto  mondo,  mi  voria 
la  primavera  che  se  clama  :  Amor  ! 

AVRIL 


Xe  qua  l'avril,  el  dol^e  avril  fiorio, 
el  q'ieìo  par  un  ^ielo  piturà, 
vìqìn  al  mio  balcon,  drento  d'un  nio 
ghe  canta  un  oseleto  inamorà. 

In  alto,  su  l'altana,  irabrilantà, 

bate  un  sol  pien  de  fogo  e  pien  de  brio  ; 
sul  piter,  pena  nato  e  incolorio 
eresse  el  primo  fioreto  profuma; 

Adasio  el  salta  fora  e  birichin 

par  eh'  el  saluda  avril,  sto  mese  belo, 
come  un  fio  pien  de  grazia  e  de  morbin... 

Anca  qua  nel  mio  cuor  eresse  un  fioreto, 
ma  el  xe  uno  solo,  sempre,  sempre  quelo, 
de  tute  le  stagion  fior  bcnedeto  !  !... 

PRIMI  ZORNI  DE  OTOBRE. 


Xe  tristo  el  ^ielo,  tristo  e  imusonà 
e  par  ch*el  pianza  —  Che  malinconia 
che  fa  sti  di'  de  otobre:  par  che  sia 
squasi  squasi  l' inverno  scominzià  . . . 

Le  fogie  casca  a  una,  a  do*,  co'  un  fià 
de  vento,  e  la  campagna  imatonìa 
se  vede  a  scomparir  e  portar  via 
tutte  le  so'  beleze  de  l' istà. 

Ma  cossa  me  ne  importa,  cossa  mai 
se  scominzià  la  neve,  el  fredo,  el  gelo, 
cossa  me  importa  se  no  xe  indorai 

I  monti,  le  campagne,  el  pian,  el  col  ? 
Cossa  me  importa  che  sia  triste  el  (;ielo 
se  nel  mio  cuor  ghe  brila  sempre  el  sol  ? 

ALORA   E  ADESSO.... 


Quel  balcongelo  gera  una  pitura, 
tato  fiorio  da  un  tenaro  lilà, 
el  pareva  un  zardin  aderetura 
co  '1  sol  là  ghe  bateva  imbrilantà. 

Gera  una  festa  fora  de  misura, 
co'  qualche  selegoto  inamorà 
al  gielo,  a  l'aria,  a  tuta  la  natura 
ghe  cantava  i  so  amori  entusiasma. 

E  a  completar  quel  quadro,  quel  zogelo 
ogni  tanto  vegniva  al  davanzal 
una  testina  mora,  da  penelo, 

do'  oci  neri,  neri,  un  ideal! 
e  pareva  più  beli  alerà  i  fiori 
el  sol  più  ciaro  e  cargo  de  colori.... 

E  adesso  che  saria  la  primavera, 
la  più  cara  stagion  de  le  stagion, 
eh'  el  ^ielo  da  matina  insin  a  sera 
xe  sempre  tanto  belo  e  cocolon, 

Adesso  che  ne  l'aria  e  su  la  tera 
gh'è  un  profumo  che  fa  le  sensazion, 
che  nel  cuor  e  ne  l'anema  ghe  impera 
l'amor  e  i  sentimenti  de  passion, 

Adesso  tuto,  tuto  xe  cambia: 

su  quel  balcon  de  riose  e  de  piteri 
no  vedo  più  el  viseto  inamorà , 

e  senza  la  testina  e  i  oci  neri 
el  lilà  me  par  morto,  intisichio, 
el  sol  belo  de  magio  scolorio 

CARA  LA  MIA  PUTELA... 


Cara  la  mia  putela  benedeta, 
tesoro  dei  tesori  incantador, 
ti  ti  xe  del  mio  cuor  la  Regineta, 
el  mio  sogno,  el  mio  spirito,  el  mio  amor. 

Co'  baso  el  to'  nasin,  la  to'  bocheta, 
Quei  bei  oci  che  sluse  dal  splendor, 
co*  struco  al  sen  la  to'  testina  inquieta 
un  brivido  me  sento  in  tuto  el  cuor. 

Lontan  da  ti,  te  vedo  in  ogni  logo, 
te  sogno  come  stela  in  mezzo  al  (;iel, 
come  un  picolo  sol  che  me  dà  fogo; 

El  mio  pensier,  tesoro,  no  te  scondo, 
bela  fata  dai  lavri  de  miei  : 
co'  ti  mi  son  paron  de  tuto  el  mondo  ! 

